CELEX: 32015D0568
Language: sl
Date: 2015-04-07 00:00:00
Title: Izvedbeni sklep Komisije (EU) 2015/568 z dne 7. aprila 2015 o spremembi Priloge I k Izvedbenemu sklepu 2012/725/EU glede opredelitve govejega laktoferina (notificirano pod dokumentarno številko C(2015) 2173)

9.4.2015   
            
            
               SL
            
            
               Uradni list Evropske unije
            
            
               L 93/71
            
         IZVEDBENI SKLEP KOMISIJE (EU) 2015/568
   z dne 7. aprila 2015
   o spremembi Priloge I k Izvedbenemu sklepu 2012/725/EU glede opredelitve govejega laktoferina
   
      
         (notificirano pod dokumentarno številko C(2015) 2173)
      
   
   (Besedilo v angleškem jeziku je edino verodostojno)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 258/97 Evropskega parlamenta in Sveta z dne 27. januarja 1997 v zvezi z novimi živili in novimi živilskimi sestavinami (1) ter zlasti člena 7 Uredbe,
   ob upoštevanju naslednjega:
   
               (1)
            
            
               Z Izvedbenim sklepom Komisije 2012/725/EU (2) je bilo dovoljeno dajanje na trg govejega laktoferina kot nove živilske sestavine.
            
         
               (2)
            
            
               Priloga I k Izvedbenemu sklepu 2012/725/EU določa specifikacije za goveji laktoferin. Te specifikacije vsebujejo opredelitev govejega laktoferina. To opredelitev bi bilo treba spremeniti, da se bolje opiše odobrena nova živilska sestavina.
            
         
               (3)
            
            
               Izvedbeni sklep 2012/725/EU bi bilo zato treba ustrezno spremeniti.
            
         
               (4)
            
            
               Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJI SKLEP:
   Člen 1
   V Prilogi I k Izvedbenemu sklepu 2012/725/EU se opredelitev govejega laktoferina nadomesti z naslednjim:
   
                
            
            
               „Goveji laktoferin je beljakovina, ki je naravno prisotna v kravjem mleku. Je glikoprotein, ki veže železo, velikosti približno 77 kDa in je sestavljen iz ene same polipeptidne verige s 689 aminokislinami.
               Goveji laktoferin se izolira iz posnetega mleka ali sirotke z ionsko izmenjavo, ki ji sledi ultrafiltracija. Na koncu se posuši z zamrzovanjem ali razprševanjem, veliki delci pa se presejejo.“
            
         Člen 2
   Ta sklep je naslovljen na družbo Morinaga Milk Industry Co., Ltd, 33-1, Shiba 3-chome, Minato-ku, Tokyo 108-8384, Japonska.
   
      V Bruslju, 7. aprila 2015
      
         
            Za Komisijo
         
         Vytenis ANDRIUKAITIS
         
            Član Komisije
         
      
   
   
      (1)  UL L 43, 14.2.1997, str. 1.
   
      (2)  Izvedbeni sklep Komisije 2012/725/EU z dne 22. novembra 2012 o odobritvi dajanja na trg govejega laktoferina kot nove živilske sestavine v skladu z Uredbo (ES) št. 258/97 Evropskega parlamenta in Sveta (Morinaga) (UL L 327, 27.11.2012, str. 46).